Հայաստանի վիճակագրական կոմիտե

Հայաստանի վիճակագրական համակարգը սկսել է գործել յունվար 1920 թ., Հայաստանի Ա Հանրապետության օրօք տես՝ «Յառաջ», Բ. տարի, թիւ 220, 9 հոկտեմբեր 1920, Երեւան, էջ 1։ Մինչ 1990 թ. Հայաստանի կենտրոնական վիճակագրության վարչության վիճակագրական աշխատանքն իրականացվել է ԽՍՀՄ կենտրոնական վիճակագրության վարչության անմիջական ղեկավարության ներքո, որը կրում է լիակատար պատասխանատվություն հանրապետությունում վիճակագրական աշխատանքների կազմակերպման համար։ 2000 թ. ՀՀ ԱՎԾ հանրային շահին ուղղված գործառույթներ իրականացնող մարմին է, որն իր խնդիրները իրականացնելիս անկախ է Հայաստանի պետական և տեղեկատվական ինքնակառավարման մարմիններից։ ՀՀ ԱՎԾ-ն իրականացնում է պետական վիճակագրական աշխատանքը և համակարգում է այն Հայաստանի տարածքում։ Ծառայությունը՝ որպես պետական վիճակագրություն իրականացնող մարմին, իրականացնում է սոցիալ-տնտեսական գործընթացների, բնակչության և նրա կենսագործունեության ոլորտների վերաբերյալ վիճակագրական տվյալների հավաքագրման, մշակման, կուտակման, ամփոփման, պահպանման, ինչպես նաև վերլուծության, փոխանակման և վիճակագրական տեղեկատվության տրամադրման (հրապարակման) հետ կապված աշխատանքներ։

## Առաքելությունն ու նպատակները
Կոմիտեի հիմնական առաքելությունն է հավաքագրել և հրապարակել վիճակագրական տվյալներ կառավարության և հասարակության օգտագործման համար։ Կարևորագույն նպատակներից է սպառողներին շուկայի պահանջարկին համապատասխան վիճակագրական արտադրանքի տրամադրումը։
Ծառայության հիմնական խնդիրներն են՝
*տնտեսական և հասարակական գործընթացների ու դրանց արդյունքների վերաբերյալ վիճակագրական տեղեկատվության համակարգի կազմակերպումը, պետական և տեղական ինքնակառավարման մարմիններին, իրավաբանական անձանց, հիմնարկներին ու միջազգային կազմակերպություններին, ինչպես նաև հանրությանը սահմանված կարգով տեղեկատվությամբ ապահովումը,
*միջազգային կազմակերպությունների կողմից ընդունված չափանիշներին համապատասխան վիճակագրության միասնական մեթոդաբանության ապահովումը,
*պետական վիճակագրական ռեգիստրի վարումը,
*վիճակագրական աշխատանքների կազմակերպման համար անհրաժեշտ տեխնիկատնտեսական և սոցիալական տեղեկատվության դասակարգիչների վարումը,
*վիճակագրական տեղեկատվության աղբյուր հանդիսացող փաստաթղթերի ձևերի մշակման համակարգումը,
*միջգերատեսչական տեղեկատվական ռեսուրսների համադրելիության նպատակով պետական և տեղական ինքնակառավարման մարմիններին, ինչպես նաև պետական վիճակագրական աշխատանքների ծրագրում նշված կազմակերպություններին՝ վիճակագրական տեղեկատվության սեփական բազաներ ստեղծելու աջակցությունը,
*պետական ամփոփ վիճակագրական տեղեկատվության մատչելիության ապահովումը,
*մարդահամարների անցկացումը։

## Կառուցվածք
ՀՀ ԱՎԾ-ն կազմված է նախագահից և ծառայության աշխատակազմից։ Ծառայության աշխատակազմի կառավարման բարձրագույն մարմինը ՀՀ վիճակագրության պետական խորհուրդն է, որն իրականացնում է պետական վիճակագրության բնագավառում քաղաքականության մշակումը, երկարաժամկետ միջոցառումների նախագծումը, կարգավորումը, կազմակերպումը, պետական վիճակագրական աշխատանքների ծրագրի իրագործման նկատմամբ վերահսկողության իրականացումը, ինչպես նաև ՀՀ-ում պետական վիճակագրական աշխատանքների ծրագրով նախատեսված վարչական վիճակագրության համակարգումը։
Խորհուրդը՝
#հաստատում է պետական վիճակագրական աշխատանքների եռամյա ծրագրի նախագիծը,
#հաստատում է պետական վիճակագրական աշխատանքների տարեկան ծրագիրը ՀՀ պետական բյուջեի հաստատումից հետո՝ մեկամսյա ժամկետում,
#վերահսկում է պետական վիճակագրական աշխատաքների ծրագրի կատարումը և հաստատում տարեկան ծրագրի կատարման հաշվետվությունը,
#ընդունում է վիճակագրության բնագավառի իրավական ակտեր,
#իրականացնում է այլ լիազորություններ։
 
Ծառայությունը կառավարում է նախագահը։ Նախագահն ունի տեղակալ, որը պաշտոնի է նշանակվում և ազատվում Խորհրդի կողմից՝ Ծառայության նախագահի նեկայացմամբ։

**Ծառայության նախագահ**
*Ստեփան Մնացականյան

**Նախագահի տեղակալ**
*Լևոն Միրզոյան

**Նախագահի գլխավոր խորհրդական**
*Ջուլիետտա Միրզոյան

#### Գծային ստորաբաժանումներ
#տնային տնտեսությունների հետազոտությունների բաժին,
#սոցիալական ոլորտի և բնապահպանության վիճակագրական բաժին,
#աշխատանքի վիճակագրության բաժին,
#մարդահամարի և ժողովրդագրության բաժին,
#գների վիճակագրության և միջազգային համադրումների բաժին,
#վիճակագրական աշխատանքների մեթոդաբանության և դասակարգիչների բաժին,
#մակրոտնտեսական ցուցանիշների և ազգային հաշիվների բաժին,
#վճարային հաշվեկշռի և արտաքին առևտրի վիճակագրական բաժին,
#ֆինանսների վիճակագրության բաժին,
#արդյունաբերության վիճակագրության բաժին,
#գյուղատնտեսության վիճակագրության բաժին,
#տրանսպորտի և կապի վիճակագրության բաժին, 
#շինարարության վիճակագրության բաժին,
#առևտրի և այլ ծառայությունների բաժին,
#բիզնես ռեգիստրի բաժին,
#պարենային ապահովության վիճակագրության բաժին,
#միջազգային վիճակագրական համագործակցության բաժին,
#ամփոփ վիճակագրության, հրապարակումների և մարքեթինգի բաժին։

#### Ֆունկցիոնալ ստորաբաժանումներ
#իրավաբանական բաժին,
#տպագրակազմարարական և պատճենահանման աշխատանքների բաժին
#վիճակագրական հաշվետվությունների հաշվառման և վերահսկման բաժին,
#հաշվապահական հաշվառման բաժին,
#բյուջետային պլանավորման բաժին,
#տնտեսական բաժին,
#կադրերի բաժին,
#հատուկ բաժին,
#ընդհանուր բաժին։

## Ծանոթագրություններ

«Յառաջ», Բ. տարի, թիւ 220, 9 հոկտեմբեր 1920, Երեւան, էջ 1

## Արտաքին հղումներ
* Հայաստանի վիճակագրական կոմիտեի տվյալների բազան

Կատեգորիա:ՀՀ պետական կառավարման մարմիններ
Կատեգորիա:ՀՀ օրենքներով ստեղծված մշտապես գործող մարմիններ
Կատեգորիա:Հայաստանի կազմակերպություններ
Կատեգորիա:Ստանդարտացման կազմակերպություններ